ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
கோவிட் - 19 நோய்க்கு எதிராக இந்தியாவின் புது முயற்சி
கிராம் நெகட்டிவ் செப்ஸிஸ்  எனப்படும் நோயால் பாதிக்கப்பட்டு மிக மோசமான நிலையில் உள்ள, நோயாளிகளின் உயிர்களைக் காப்பாற்றுவதற்கான மருந்து ஒன்றைத் தயாரிப்பதற்காக, அகமதாபாத்தில் உள்ள கெடிலா பார்மசூட்டிக்கல் லிமிடெட் நிறுவனத்துக்கு, அறிவியல் மற்றும் தொழில்நுட்ப ஆராய்ச்சிக் கழகம், , தனது முதன்மை நிறுவனமான புத்தாயிரம் ஆண்டு இந்திய தொழில்நுட்பத் தலைமை முயற்சித் திட்டத்தின் கீழ்  2007 முதல் ஆதரவளித்து வருகிறது.
மிக மோசமாக பாதிக்கப்பட்டு உயிரிழக்கும் நோயாளிகளின் எண்ணிக்கை, இந்த மருந்தால், பாதியாகக் குறைந்துள்ளது என்று கண்டறியப்பட்டுள்ளது. நோய் முற்றிய நிலையில் உள்ள நோயாளிகளுக்கு செயலிழந்து போன உறுப்புகளை மீண்டும் செயல்பட வைக்கவும், இந்த மருந்து உதவுகிறது. இப்போது, இது, இந்தியாவில் சந்தைப்படுத்தப்படுவதற்கு ஒப்புதல் வழங்கப்பட்டுள்ளது. இது கெடிலா பார்மசூட்டிக்கல் லிமிடெட் மூலமாக Sepsivac® என்ற பெயரில் வர்த்தக ரீதியாகக் கிடைக்கும்.
இது நாம் அனைவரும் பெருமைப்படக் கூடிய ஒரு தருணமாகும். ஏனென்றால் கிராம் நெகட்டிவ் செப்ஸிஸ் என்ற நோயால் பாதிக்கப்பட்டு, மரணமடையும் நோயாளிகளின் எண்ணிக்கையைக் குறைப்பதற்கு, மிகச்சிறந்த முயற்சிகள் மேற்கொள்ளப்பட்ட போதிலும், உலக அளவில், எந்த ஒரு மருந்துக்கும் ஒப்புதல் அளிக்கப்படவில்லை.
கோவிட்-19 நோயால் இன்னலுறும் நோயாளிகளின் மருத்துவத் தன்மைகளுக்கும், கிராம் நெகட்டிவ் செப்ஸிஸ் நோயால் இன்னலுறும் நோயாளிகளின் மருத்துவத் தன்மைகளுக்கும் இடையே இருந்த ஒற்றுமைகளைக் கண்டறிந்த அறிவியல் மற்றும் தொழில்நுட்ப ஆராய்ச்சிக் கழகம்  தற்போது, கோவிட் - 19 நோய் முற்றி மரணமடையும் நோயாளிகளின் எண்ணிக்கையைக் குறைக்க, இந்த மருந்தைப் பயன்படுத்த முடியுமா என்று மருத்துவ பரிசோதனைகள் செய்து வருகிறது.
இந்த மருந்தினை மருந்தியக்கப் பரிசோதனைகள்  நடத்துவதற்கான முயற்சிகள் மேற்கொள்ளப்பட்டு வருகின்றன.
இந்திய மருந்துகள் கட்டுப்பாட்டுத் தலைமையகம்  இந்த சோதனைக்கு ஒப்புதல் அளித்துள்ளது. விரைவில், இந்த சோதனை பல மருத்துவமனைகளில் துவங்கப்படும்.
கோவிட்-19 நோயால் பாதிக்கப்பட்டு, மருத்துவமனையில் சேர்க்கப்பட்டுள்ள நோயாளிகள் விரைவில் குணமடையவும், அவர்கள் மூலமாக நோய் மற்றவர்களுக்குப் பரவுவதைக் குறைப்பதற்காகவும், கோவிட் 19 தொற்று உள்ள நோயாளிகளுடன் தொடர்பில் உள்ள குடும்ப உறுப்பினர்கள் மற்றும் சுகாதார நலப்பணியாளர்கள் ஆகியோருக்கு, நோய் பரவாமல் தடுப்பதற்கான முன்னெச்சரிக்கை சிகிச்சை  அளிப்பதற்கும், பயனளிக்கும் வகையில் Mwவை மதிப்பீடு செய்யவும் அறிவியல் மற்றும் தொழில்நுட்ப ஆராய்ச்சிக் கழகம் திட்டமிட்டுள்ளது.
(Visitor Counter : 382
சுகாதாரம் மற்றும் குடும்ப நலத்துறை அமைச்சகம்
திரிபுராவில் டெல்டா பிளஸ் கொரோனா வகை கண்டறியப்படவில்லை: டெல்டா வகைதான் கண்டறியப்பட்டது
திரிபுராவில் டெல்டா பிளஸ் வகை கொரோனா கண்டறியப்பட்டதாக சில ஊடகங்களில் செய்தி வெளியானது. அது தொடர்பாக கீழ்கண்ட உண்மைகள் தெரிவிக்கப்படுகின்றன:முழு மரபணு வரிசையை கண்டறிவதற்காக, 15 மாதிரிகள் திரிபுராவில் இருந்து மேற்கு வங்கம் கல்யாணியில் உள்ள உயிரி மருத்துவ மரபணு தேசிய மையத்துக்கு  அனுப்பப்பட்டது.இவை கடந்த 2021 ஏப்ரல் முதல் மே வரை திரிபுராவில் கொவிட் பாதிப்பு உறுதி செய்யப்பட்டவர்களின் ஆர்டி-பிசிஆர் மாதிரிகள்.கல்யாணியில் உள்ள என்ஐபிஎம்ஜி மையத்தில் செய்யப்பட்ட முழு மரபணு வரிசை சோதனையில் கீழ்கண்ட முடிவுகள் வெளியாயின.3 மாதிரிகளில் B.1.1.7 பாதிப்பு உறுதி செய்யப்பட்டது.11 மாதிரிகளில் B.1.617.1 பாதிப்பு உறுதி செய்யப்பட்டது.138 மாதிரிகளில் B.1.617.2  பாதிப்பு உறுதி செய்யப்பட்டது.
மேலே குறிப்பிடப்பட்ட மாதிரிகளில், டெல்டா பிளஸ் வகை கண்டறியப்படவில்லை.
குறு சிறு மற்றும் நடுத்தர தொழில் துறை அமைச்சகம்
காதி மற்றும் கிராமத் தொழில் ஆணையம் தூய்மை இயக்கத்தை நடத்தியது
பிரதமர் திரு.நரேந்திர மோடி, பல்வேறு தருணங்களில் தூய்மைக் குறித்த செய்தியை நாட்டு மக்களுக்கு வழங்கியுள்ளார். புதுதில்லியில் உள்ள கடமைப்பாதைப் பகுதியில் தூய்மை பிரச்சாரத்தை தொடங்கி வைத்த அவர், “தூய்மை இந்தியா மூலம் மட்டுமே மகாத்மா காந்தியின் பிறந்தநாளில், அவருக்கு சிறந்த உண்மையான அஞ்சலி செலுத்த முடியும்” என்றார்.
2014 அக்டோபர் 2-ம் தேதி தூய்மை இந்தியா இயக்கம் ஒரு தேசிய இயக்கமாக நாடு முழுவதும் பரவலாக தொடங்கப்பட்டது.
பிரதமரின் இந்தக் கனவை நனவாக்கும் முயற்சியில் காதி மற்றும் கிராமத் தொழில்கள் ஆணையம் அதன் முழுத் திறனுடனும், உறுதியுடனும் ஈடுபட்டுள்ளது. ஆணையத்தின் தலைவர் திரு.மனோஜ் குமார் தூய்மைப் பிரச்சாரத்தை தொடங்கி வைத்து, புதுதில்லியின் கடமைப்பாதையை தூய்மையாக வைத்திருப்பதற்கான தமது உறுதியை மீண்டும் உறுதிப்படுத்தினார்.
முன்னதாக, 2022 செப்டம்பர் 17-அன்று, பிரதமரின் பிறந்தநாளையொட்டி, குறு, சிறு மற்றும் நடுத்தர தொழில்கள் துறை அமைச்சர் திரு.நாராயண் ரானே, காதி மற்றும் கிராமத் தொழில்கள் ஆணையத்தின் தலைவர், மத்திய அலுவலக அதிகாரிகள் மற்றும் ஊழியர்கள் முன்னிலையில், மக்களிடையே தூய்மை குறித்த விழிப்புணர்வை ஏற்படுத்துவதற்காக, மும்பை ஜுஹு கடற்கரையில், தூய்மை இயக்கத்தை தொடங்கி வைத்தார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 : நோய் பாதிப்பு மற்றும் மேலாண்மை நிலவரம்
கொவிட்-19 நோய்த் தொற்று மேலும் ஒரு நபருக்கு ஏற்பட்டிருப்பது உறுதி செய்யப்பட்டுள்ளது. இந்த நபர் தாய்லாந்து மற்றும் மலேசியாவில் பயணம் மேற்கொண்டவர் ஆவார். இவர் மருத்துவமனையின் தனிமைப் பகுதியில் சிசிக்சை பெற்று வருகிறார். அவரது உடல் நிலை, நிலையாக உள்ளது. இதையும் சேர்த்து நாட்டில் கொவிட்-19 நோய்த் தொற்று 31 பேருக்கு ஏற்பட்டு இருப்பது உறுதி செய்யப்பட்டுள்ளது. இவர்களில் 16 பெர் இத்தாலிய நாட்டவர்கள்.
தற்போதைய உத்தரவின்படி, அனைத்து சர்வதேச பயணிகளுக்கும், அவர்கள் எந்த நாட்டிலிருந்து வந்திருந்தாலும் அவர்களுக்கு இந்த நோய்த்தொற்று பரிசோதனை செய்யப்படுகிறது. சோதனை செய்வதற்கான போதுமான வசதிகள் ஏற்படுத்தப்பட்டுள்ளன. மேலும் 9 விமான நிலையங்களுக்கு இந்த சோதனை விரிவாக்கப்பட்டுள்ளது. இதனையும் சேர்த்து இன்றைய நிலையில் மொத்தம் 30 விமான நிலையங்களில், வந்து சேரும் சர்வதேச பயணிகள் சோதனைக்கு உட்படுத்தப்படுகின்றனர்.
மேலும், கொவிட்-19 குறித்த ஒரு நாள் தேசியப் பயிற்சிக்கு ஏற்பாடு செய்யப்பட்டுள்ளது. மத்திய சுகாதாரம், குடும்பநல அமைச்சகமும் உலக சுகாதார அமைப்பும் இந்தப் பயிற்சியை இணைந்து நடத்துகின்றன. இன்று புதுதில்லியில் சுகாதாரத்துறை செயலாளர் திருமதி ப்ரீத்தி சூடன் இந்தப் பயிற்சியைத் தொடங்கி வைத்தார். அனைத்து மாநிலங்கள், ரயில்வே பாதுகாப்பு, இணை ராணுவ அமைப்புகள் ஆகியவற்றைச் சேர்ந்த மருத்துவமனைகளின் ஆகியவற்றின் சுகாதார அதிகாரிகள் 280 பேர் இப்பயிற்சியில் பங்கேற்கின்றனர். மெய்நிகர் வழியாக நாடெங்கும் உள்ள மையங்களில் மேலும் ஆயிரம்பேர் இப்பயிற்சியில் பங்கேற்கின்றனர்.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கு அனுப்பப்பட்ட சர்வதேச கொவிட் நிவாரணப் பொருட்களின் விவரம்
கொவிட்டுக்கு எதிரான போராட்டத்தில், சர்வதேச நாடுகள் நன்கொடையாக அளிக்கும் மருத்துவ சாதனங்கள் உள்ளிட்ட நிவாரணப் பொருட்களை மத்திய அரசு கடந்த ஏப்ரல் 27ம் தேதி முதல் பெற்று வருகிறது. இவற்றை மாநிலங்கள் மற்றும் யூனியன் பிரதேசங்களுக்கு மத்திய அரசு விரைவாக அனுப்பி வருகிறது.
2021 ஏப்ரல் 27ம் தேதி முதல் மே 15-ம் தேதி வரை, மொத்தம் 11058 ஆக்ஸிஜன் செறிவூட்டிகள், 13,496 ஆக்ஸிஜன் சிலிண்டர்கள், 19 ஆக்ஸிஜன் உற்பத்தி கருவிகள், 7365 வென்டிலேட்டர்கள், சுமார் 5.3 லட்சம் ரெம்டெசிவிர் குப்பிகள் ஆகியவை சாலை மார்க்கமாகவும், வான் வழியாகவும் பல்வேறு மாநிலங்களுக்கு அனுப்பப்பட்டுள்ளன.
கஜகஸ்தான், ஜப்பான், சுவிட்சர்லாந்து, கனடா, அமெரிக்கா, எகிப்து மற்றும் இங்கிலாந்து ஆகிய நாடுகளில் இருந்து கடந்த 14/15ம் தேதிகளில் பெறப்பட்ட முக்கிய பொருட்கள்:ஆக்ஸிஜன் செறிவூட்டிகள்: 100வென்டிலேட்டர்கள்: 500ஆக்ஸிஜன் சிலிண்டர்கள்: 300ரெம்டெசிவிர் குப்பிகள்: 40,000முகக்கவசங்கள் மற்றும் பிபிஇ உடைகள்.
இந்த நிவாரணப் பொருட்கள் பல மாநிலங்கள் மற்றும் யூனியன் பிரதேசங்களுக்கு அனுப்பப்பட்டுள்ளன.
இவற்றை மாநிலங்கள் /யூனி்யன் பிரதேசங்களுக்கு திறம்பட ஒதுக்கீடு செய்து, விநியோகிப்பது தொடர்ச்சியாக நடைபெறுகிறது. இதை மத்திய சுகாதாரத்துறை அமைச்சகம் விரிவாக கண்காணித்து வருகிறது. இவற்றில் ஒருங்கிணைந்து செயல்படுவதற்காக ஒரு பிரத்தியேக பிரிவை மத்திய சுகாதாரத்துறை அமைச்சகம் ஏற்படுத்தியுள்ளது. இந்தப் பிரிவு கடந்த ஏப்ரல் 26ம் தேதி முதல் செயல்பட தொடங்கியது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719105
நிதி அமைச்சகம்
சிறு நிறுவனங்கள் பெருநிறுவனங்களாக வளர ஊக்குவித்தல்: சிறு குறு நடுத்தர தொழில்களின் வளர்ச்சிக்கு ஏற்ப கொள்கைகளை மாற்றி அமைத்தல்
மத்திய நிதி மற்றும் பெரு நிறுவன விவகாரத் துறை அமைச்சர் திருமதி. நிர்மலா சீதாராமன் இன்று நாடாளுமன்றத்தில் 2018-19 ஆம் ஆண்டுக்கான பொருளாதார ஆய்வறிக்கையை சமர்ப்பித்தார்.
குறு, சிறு மற்றும் நடுத்தர தொழில் நிறுவனங்களின் வளர்ச்சிக்காக கொள்கைகளை சீரமைப்பது பற்றிக் குறிப்பிட்டுள்ள அந்த அறிக்கையில், இந்த நிறுவனங்கள் அதன் முதலாளிகளுக்கு நல்ல லாபத்தைத் தருவதுடன் வேலைவாய்ப்புகள் உருவாக்குவதிலும், பொருளாதாரத்தில் உற்பத்தியைப் பெருக்குவதிலும் முக்கியப் பங்கு வகிக்கின்றன என்று தெரிவிக்கப்பட்டுள்ளது. எனவே, கட்டுப்பாடுகளில் இருந்து அவற்றை விடுவிப்பதன் மூலம் அவை வளருவதற்கு ஏற்ற வகையில் நமது கொள்கைகள் அமைய வேண்டும்.
இருந்தபோதிலும், வளர்வதற்கான வாய்ப்புள்ள நிறுவனங்களுக்கு ஏற்றதாக இல்லாமல், ஒருபோதும் வளராமல் இருக்கும் சிறிய நிறுவனங்களுக்கு ஆதரவான கொள்கைகள் காரணமாக வேலைவாய்ப்புகள் உருவாக்கும் நிலையில் பாதிப்பு ஏற்படுகிறது. அந்த நிறுவனங்கள் பெரிய வளர்ச்சி காணக் கூடிய வாய்ப்பில் இருந்தாலும், ஊக்கத் திட்டங்களின் பயன்களைப் பெறுவதற்காக குறு, சிறு தொழில் பிரிவில் நீடிக்கின்றன. 100 தொழிலாளர்களுக்கும் குறைவானவர்கள் உள்ள சிறிய நிறுவனங்கள் 10 ஆண்டுகளுக்கு மேலாக இயங்கி வருகின்றபோதிலும் - உற்பத்தித் துறையில் பாதிக்கும் மேற்பட்டவை இந்தப் பிரிவில் உள்ளன - வேலைவாய்ப்பு வழங்குவதில் அவற்றின் பங்கு வெறும் 14 சதவீதமாக மட்டுமே உள்ளன. அவற்றின் உற்பத்தி அளவு வெறும் 8 சதவீதமாக மட்டுமே உள்ளது. இதற்கு மாறாக, பெரிய நிறுவனங்கள்  இதுபோன்ற வேலைவாய்ப்பில் முக்கால்வாசி இடத்தை எடுத்துக் கொள்கிறது. எண்ணிக்கையில் இவை 15 சதவீதமாக மட்டுமே இருந்தாலும், உற்பத்தியில் சுமார் 90 சதவீத பங்கைப் பெற்றுள்ளன.
நிறுவனங்களின் வயது மற்றும் வளைந்து கொடுக்காத தொழிலாளர் வரன்முறைகள் என்ற அடிப்படைகள் இல்லாமல் அளவின் அடிப்படையில் ஊக்கத் திட்டங்கள் அளிக்கப் படுகின்றன. இதனால் நிறுவனங்களின் அளவு வரையறுக்கப்படுகிறது. அதுதான் இந்த நிலையை உருவாக்குகிறது. குறு மற்றும் சிறு தொழில் நிறுவனங்களை இதில் இருந்து விடுவிக்கவும், அவை வளர உதவி செய்யவும், பத்து ஆண்டுகளுக்கும் குறைவான நிறுவனங்களுக்கு தேவையான பின்னணிகள் இருந்தால், எல்லா அளவிலான நிறுவனங்களுக்கும் ஊக்கத் திட்டங்களை அளிக்க வேண்டும் என்று அறிக்கையில் தெரிவிக்கப் பட்டுள்ளது.
பிரதமர் அலுவலகம்
அமெரிக்க துணை அதிபராக தேர்வு செய்யப்பட்டுள்ள திருமதி கமலா ஹாரிஸ்- க்கு பிரதமர் வாழ்த்து
அமெரிக்க துணை அதிபர் தேர்தலில் வெற்றி பெற்றுள்ள திருமதி கமலா ஹாரிஸ்-க்கு, பிரதமர் திரு நரேந்திர மோடி வாழ்த்து தெரிவித்துள்ளார்.
“திருமதி கமலா ஹாரிஸ்-க்கு எனது மனமார்ந்த வாழ்த்துகள். உங்களது வெற்றி புதிய வரலாறு படைக்கும், உங்களது சித்திகளுக்கு மட்டுமல்லாது, அனைத்து இந்திய- அமெரிக்கர்களுக்கும் மட்டற்ற பெருமையைத் தருகிறது. உங்கள் ஆதரவு மற்றும் தலைமையில் இந்திய- அமெரிக்க நாடுகளின் உறவு மேலும் வலுவடையும் என்று நான் நம்புகிறேன்”, என்று பிரதமர் குறிப்பிட்டுள்ளார்.
-----
(
சுகாதாரம் மற்றும் குடும்ப நலத்துறை அமைச்சகம்
நாளை தொடங்கவிருக்கும் கொவிட்-19 தடுப்பு மருந்து வழங்கல் குறித்து டாக்டர் ஹர்ஷ் வர்தன் ஆய்வு
நாடு முழுவதும் நாளை தொடங்கவிருக்கும் கொவிட்-19 தடுப்பு மருந்து வழங்கலுக்கான தாயர்நிலை குறித்து மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இன்று ஆய்வு மேற்கொண்டார்.
மத்திய சுகாதாரம் மற்றும் குடும்ப நல அமைச்சகத்தின் நிர்மான் பவன் வளாகத்தில் பிரத்யேகமாக அமைக்கப்பட்டுள்ள கொவிட் கட்டுப்பாட்டு அறையை அவர் பார்வையிட்டார்.
தேசிய அளவிலான கொவிட்-19 தடுப்பூசி திட்டத்தை 2021, ஜனவரி 16-ஆம் தேதி காலை 10.30 மணிக்கு காணொலி காட்சி மூலம் பிரதமர் திரு நரேந்திர மோடி தொடங்கி வைக்கிறார். நாடு முழுவதும் மேற்கொள்ளப்படுவதால், இது உலகின் மிகப் பெரிய தடுப்பூசி திட்டமாக இருக்கும் என்று டாக்டர் ஹர்ஷ் வர்தன் கூறினார்.
இந்த நிகழ்வின் போது, அனைத்து மாநிலங்கள் மற்றும் யூனியன் பிரதேசங்களி்ல மொத்தம் 3006 இடங்கள் காணொலி காட்சி மூலம் இணைக்கப்படும். தொடக்க நாளில், ஒவ்வொரு இடத்திலும் சுமார் 100 பயனாளிகளுக்கு தடுப்பூசி போடப்படும்.
முன்னுரிமை அடிப்படையில் மேற்கொள்ளப்படும் இந்த தடுப்பூசி திட்டத்தில், ஒருங்கிணைந்த குழந்தைகள் மேம்பாட்டு சேவை  ஊழியர்கள் உட்பட அரசு மற்றும் தனியார் துறை சுகாதார பணியாளர்களுக்கு தடுப்பூசி போடப்படும்.
கொவிட் கட்டுப்பாட்டு அறையை பார்வையிட்ட சுகாதார அமைச்சர், மத்திய சுகாதாரம் மற்றும் குடும்ப நல அமைச்சகம் உருவாக்கியுள்ள கொ-வின் என்ற தடுப்பு மருந்து வழங்கல் மேலாண்மைக்கான ஆன்லைன் டிஜிட்டல் தளத்தை பயன்படுத்தும் முறை குறித்து ஆய்வு செய்தார்.
இந்த பிரத்யேக டிஜிட்டல் தளத்தில் கொவிட் தடுப்பூசிகள் இருப்பு நிலவரம், அவற்றின் வெப்பநிலை மற்றும் தடுப்பூசி பயனாளிகளை கண்டறியும் வசதிகள் செய்யப்பட்டுள்ளன. தடுப்பூசி திட்ட மேலாளர்களுக்கு தேவையான அனைத்து உதவிகளையும், இந்த மென்பொருள் வழங்கும்.
கொவிட்-19 தடுப்பு மருந்துகள் குறித்து உலவி வரும் தவறான தகவல்கள் குறித்து பேசிய அவர், உள்நாட்டிலேயே தயாரிக்கப்பட்ட கொவிஷீல்ட் மற்றும் கொவாக்சின் ஆகியவை பாதுகாப்பானவையென்றும், செயல்திறன் மிக்கவை என்றும் கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1688819
-----
(
ஜல்சக்தி அமைச்சகம்
அணை பாதுகாப்புச் சட்டம் 2021 குறித்த தேசிய கருத்தரங்கிற்கு ஜல் சக்தி அமைச்சகம் நாளை ஏற்பாடு செய்துள்ளது
புதுதில்லியில் உள்ள டாக்டர் அம்பேத்கர் சர்வதேச மையத்தில் அணை பாதுகாப்பு நிர்வாகம் குறித்த கருத்தரங்கு நாளை நடைபெறுகிறது. அணை பாதுகாப்புச் சட்டம் 2021 குறித்த இந்த தேசிய கருத்தரங்கிற்கு ஜல் சக்தி அமைச்சகத்தின் நீர்வளத்துறையின் கீழ் இயங்கும் மத்திய நீர்வள ஆணையம் ஏற்பாடு செய்துள்ளது. அணை பாதுகாப்புச் சட்டத்தின் அம்சங்கள் குறித்து சம்பந்தப்பட்ட அனைத்து தரப்பினரும் விவாதிப்பதை நோக்கமாகக் கொண்டு இந்தக் கருத்தரங்கிற்கு ஏற்பாடு செய்யப்பட்டுள்ளது.
இந்தியாவில் 5,334 பெரிய அணைகள் ஏற்கனவே உள்ளன. மேலும் 411 பெரிய அணைகளின் கட்டுமானம் பல்வேறு கட்டத்தில் உள்ளது. மகாராஷ்டிராவில் மிக அதிகமாக 2,394 அணைகள் உள்ளன. இதற்கு அடுத்த இடத்தில் மத்தியப் பிரதேசம், குஜராத் ஆகிய மாநிலங்கள் அதிக எண்ணிக்கையிலான அணைகளைக் கொண்டுள்ளன. இந்தியாவில் உள்ள அணைகள் ஆண்டிற்கு 300 பில்லியன் கனமீட்டர் தண்ணீரைச் சேமிக்கும் திறன் பெற்றவை. இதில் 80 சதவீத அணைகள் 25 ஆண்டுகளுக்கும் மேற்பட்டவை. 227-க்கும் மேற்பட்ட அணைகள் 100 ஆண்டுகளைக் கடந்தவை. பழமையான அணைகளை பாதுகாப்பது மற்றும் பராமரிப்பது கவலைக்குரிய அம்சமாக உள்ளது.
நாடாளுமன்றத்தில் இயற்றப்பட்ட 2021 ஆம் ஆண்டின் அணை பாதுகாப்புச் சட்டம் கடந்த ஆண்டு டிசம்பர் 30 ஆம் தேதி முதல் அமலுக்கு வந்துள்ளது. அணைகளை பாதுகாப்பது, பராமரிப்பது, கண்காணிப்பது போன்ற நடவடிக்கைகளை நோக்கமாகக் கொண்டு சட்டம் இயற்றப்பட்டுள்ளது.
சீரான அணை பாதுகாப்புக் கொள்கைகள், விதிமுறைகள், நடைமுறைகளை மதிப்பீடு செய்ய மத்திய நீர்வள ஆணையத்தின் தலைவர் தலைமையில் அடங்கிய தேசியக் குழுவிற்கு இந்தச் சட்டம் உதவும். மேலும், அணை பாதுகாப்பு ஒழுங்குமுறை அமைப்பாக தேசிய அணை பாதுகாப்பு ஆணையமும் உருவாக்கப்பட்டுள்ளது.
இந்தக் கருத்தரங்கில் அமைச்சர்கள், நாடாளுமன்ற உறுப்பினர்கள், மத்திய-மாநில அரசுகளின் பிரதிநிதிகள், பொதுத்துறை நிறுவனங்கள், தனியார் துறையினர் உள்ளிட்ட அனைத்து சம்பந்தப்பட்ட பிரிவுகளின் பிரதிநிதிகள் கலந்துகொள்வார்கள்.
சிறப்பு சேவைகள் மற்றும் கட்டுரைகள்
சென்னை நகர தெற்கு மண்டலத்தில் அஞ்சல் குறை தீர்ப்பு முகாம்
சென்னை நகர தெற்கு மண்டலத்தில் 28.12.2022 புதன்கிழமையன்று காலை 11 மணி அளவில் அஞ்சல் குறை தீர்ப்பு முகாம் நடத்த உத்தேசிக்கப்பட்டுள்ளது.
சென்னை நகர தெற்கு மண்டல வரம்புக்கு உட்பட்டு செயல்படும் ஆழ்வார் திருநகர், ஆதம்பாக்கம், அடையாறு, அசோக்நகர், பெசன்ட் நகர், பொறியியல் கல்லூரி, கிண்டி தொழிற்பேட்டை, ஐஐடி, ஈஞ்சம்பாக்கம், கே கே நகர், கோடம்பாக்கம், கோட்டூர்புரம், மடிப்பாக்கம், நந்தம்பாக்கம், நந்தனம், நங்கநல்லூர், ஒக்கியம் துரைப்பாக்கம், பெருங்குடி, ஆர் ஏ புரம், ராஜ்பவன், சைதாப்பேட்டை, சாலிகிராமம், சோழிங்கநல்லூர், செயின்ட் தாமஸ் மவுண்ட், திருவான்மியூர், டிடிடிஐ, தரமணி, வடபழனி, வேளச்சேரி, விருகம்பாக்கம், மேற்கு மாம்பலம், ஆலந்தூர், சென்னை விமான நிலையம், கிண்டி வடக்கு, ஜாபர்கான்பேட்டை, காரப்பாக்கம், மடிப்பாக்கம் தெற்கு, மாம்பலம் ஆர்எஸ், மீனம்பாக்கம், நீலாங்கரை, நீலமங்கை நகர், பாலவாக்கம், பழவந்தாங்கல், ராஜாஜி பவன், ராம்நகர், ராமாபுரம், சாஸ்திரி நகர், டைடல் பார்க், வளசரவாக்கம், வால்மீகி நகர், தமிழ்நாடு டாக்டர் அம்பேத்கர் சட்டப்பல்கலைக்கழகம் ஆகிய தபால் நிலையங்களில் சேவைகள்  தொடர்பாக புகார்கள் அல்லது ஆலோசனைகளை 27.12.2022 செவ்வாய் கிழமை அன்று அல்லது அதற்கு முன் அனுப்பி வைக்குமாறு பொதுமக்கள் கேட்டுக் கொள்ளப்படுகிறார்கள்.
இதற்கான மின்னஞ்சல் dochennaicitysouth.tn@indiapost.gov.in
தொடர்பு கொள்வதற்கான தொலைபேசி எண்கள்
044 – 2834 1668, 044 2834 2554
சென்னை நகர தெற்கு மண்டல அஞ்சலகங்களுக்கான முதுநிலை மேற்பார்வையாளர் வெளியிட்ட செய்திக் குறிப்பில் இதனைத் தெரிவித்துள்ளார்.
பிரதமர் அலுவலகம்
கோவாவின் முன்னாள் ஆளுநர் திருமதி மிருதுளா சின்ஹாவின் மறைவுக்கு பிரதமர் இரங்கல்
கோவாவின் முன்னாள் ஆளுநர் திருமதி மிருதுளா சின்ஹாவின் மறைவுக்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துள்ளார்.
"பொதுச் சேவைகளுக்காக திருமதி மிருதுளா சின்ஹா எப்போதும் நினைவு கூறப்படுவார். திறமையான எழுத்தாளரான அவர், உலக இலக்கியத்துக்கும், கலாச்சாரத்துக்கும் மிகச் சிறந்த பங்களிப்பை அளித்துள்ளார். அவரது மறைவால் வேதனையடைந்தேன். அவரது குடும்பத்தினருக்கும், அபிமானிகளுக்கும் எனது இரங்கல்கள். ஓம் சாந்தி," என்று தனது டிவிட்டர் பதிவில் பிரதமர் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
டாக்டர் ஹர்ஷ் வர்தன் 35வது தேசிய கண் தானம் தொடர்பான பதினைந்து நாள் கொண்டாட்ட நிகழ்ச்சியில் காணொளிக் காட்சியில் உரையாற்றினார்
மத்திய சுகாதார மற்றும் குடும்ப நலத்துறை அமைச்சர் டாக்டர் ஹர்ஷ் வர்தன், 35 வது தேசிய கண் தானம் தொடர்பான பதினைந்து நாள் கொண்டாட்ட நிகழ்ச்சியில், காணொளிக் காட்சி வாயிலாக உரையாற்றியதுடன், எய்ம்ஸ், புதுதில்லி மற்றும் தேசிய கண் வங்கி ஏற்பாடு செய்த ஊடாடும் இணையக் கருத்தரங்கிற்கு தலைமை தாங்கினார்.
எய்ம்ஸ்  மற்றும் மத்திய சுகாதார மற்றும் குடும்ப நல அமைச்சகம் இணைந்து நடத்திய தேசியப் பார்வைக் குறைபாடு மற்றும் பார்வைக் குறைபாடுக் கணக்கெடுப்பு 2019, இந்தியாவில் 50 வயதுக்கு குறைவான நோயாளிகளிடையே பார்வைக் குறைப்பாட்டிற்கு முக்கிய காரணம் கருவிழிக் குறைபாடு  என்றும். 37.5 சதவீதம் என்றும் 50 வயதுக்கு மேற்பட்ட நோயாளிகளுடைய பார்வை குறைப்பாட்டிற்கு அதுவே இரண்டாவது முக்கிய காரணியாக உள்ளது என்றும் கூறினார், “கருவிழிக் குறைபாடே உலகில் பார்வைக் குறைபாடுக்கு முக்கிய காரணங்களில் ஒன்றாகும் என்பதையும் அவர் அனைவருக்கும் நினைவூட்டினார்.. உலக சுகாதார அமைப்பின்  அறிக்கைகள், உலக மக்கள் தொகையில் சுமார் 5 சதவீதம் பேர் கருவிழிக் குறைபாடு நோய்களால் மட்டுமே பார்வையற்றவர்கள் என்று மதிப்பிடுகின்றன. இந்தியாவில், சுமார் 68 லட்சம் பேர் குறைந்தது ஒரு கண்ணில் கருவிழிக் குறைபாட்டால் பாதிக்கப்படுகின்றனர்; இவர்களில், 10 லட்சம் பேர் இரு கண்களிலும் பார்வையற்றவர்கள்.”
பிரதமர் அலுவலகம்
புவி தினத்தையொட்டி, மேம்பட்ட கிரகத்தை உருவாக்குவது என்ற உறுதிமொழியைப் பிரதமர் மீண்டும் உறுதிப்படுத்தியுள்ளார்
புவிதினத்தையொட்டி பிரதமர் வெளியிட்டுள்ள வாழ்த்துச் செய்தியில், எதிர்காலத் தலைமுறையினருக்காக, மேம்பட்ட கிரகத்தை உருவாக்குவதென்ற உறுதிமொழியைப் பிரதமர் மீண்டும் உறுதிப்படுத்தியுள்ளார். பருவநிலை மாற்றத்தால் ஏற்படும் பாதிப்புகளைக் களை நாம் அனைவரும் இணைந்து பாடுபட வேண்டும் என்றும், இதுவே நமது பூமித் தாய்க்கு நாம் செலுத்தும் சிறந்த மரியாதையாக இருக்கும் என்றும் அவர் கூறியுள்ளார்.
இயற்கையுடன் நல்லுறவை மேம்படுத்தி, நீடித்த வளர்ச்சியை உறுதி செய்ய பாடுபட்டுவரும் அனைத்து தனிநபர்கள் மற்றும் அமைப்புகளுக்கும் தமது பாராட்டுக்களைத் தெரிவித்துக்கொள்வதாகவும் பிரதமர் தெரிவித்துள்ளார்.
(Visitor Counter : 80
பிரதமர் அலுவலகம்
பகவான் பிர்சா முண்டாவுக்கு அஞ்சலி செலுத்தும் தொகுப்பை பிரதமர் பகிர்ந்துள்ளார்
பிரதமர் திரு நரேந்திர மோடி, நாடாளுமன்ற உறுப்பினர் திரு சுதர்சன் பகத்தின் ட்வீட்டர் பதிவைப் பகிர்ந்துள்ளார். பகவான் பிர்சா முண்டாவுக்குப் பிரதமர் அஞ்சலி செலுத்திய நிகழ்வுகளை நாடாளுமன்ற உறுப்பினர் தொகுத்துள்ளார்.
பிரதமரின் டுவிட்டர் பதிவு வருமாறு:
"முக்கியமான தொகுப்பு! பழங்குடியினரின் பெருமையின் அடையாளமான பகவான் பிர்சா முண்டாவின் தியாகமும் அர்ப்பணிப்பும் நாட்டு மக்களுக்கு எப்போதும் வழிகாட்டியாக இருக்கும்."
பெண்கள் மற்றும் குழந்தை நலன் அமைச்சகம்
அங்கன்வாடிகளுக்கு கூடுதல் நிதி
தேசிய குடும்ப ஆரோக்கிய ஆய்வறிக்கை – 4 உடன் ஒப்பிடுகையில், தேசிய குடும்ப ஆரோக்கிய ஆய்வறிக்கை 5-ல், எடைக் குறைவு போன்றவற்றுக்கான 5 வயதுக்குட்பட்ட குழந்தைகளுக்கான ஊட்டச்சத்து குறியீடுகளில் முன்னேற்றம் ஏற்பட்டுள்ளதாக மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி தெரிவித்துள்ளார்.
மக்களவையில், கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள அவர், 5 வயதுக்குட்பட்ட குழந்தைகள் மற்றும் 15 – 49 வயதுடைய பெண்களிடையே ரத்தசோகை பாதிப்பு அதிகரித்திருப்பதும் புதிய ஆய்வறிக்கையில் தெரியவந்துள்ளதாக கூறியுள்ளார். ஊட்டச்சத்துக் குறைபாட்டைப் போக்க, ஊட்டச்சத்து தரம் மற்றும் பரிசோதனையை மேம்படுத்த அரசு பல்வேறு நடவடிக்கைகளை மேற்கொண்டு வருவதாகவும் அவர் தெரிவித்தார்ஃ
ஊட்டச்சத்துக் குறைபாட்டால் கடுமையாகப் பாதிக்கப்பட்ட குழந்தைளைக் கண்டறிந்து அவர்களை மருத்துவமனைகள் மற்றும் ஆயுஷ் மையங்களுக்கு அனுப்பி வைக்குமாறு மாநிலங்கள் / யூனியன் பிரதேசங்களுக்கு மத்திய அரசு ஆலோசனை வழங்கியிருப்பதாகவும் அவர் குறிப்பிட்டுள்ளார்.
மேலும், ஊட்டச்சத்து இயக்கம் 2.0 எனப்படும் ஒருங்கிணைந்த ஊட்டச்சத்து ஆதரவுத் திட்டம் 2021-22 நிதிநிலை அறிக்கையில் அறிவிக்கப்பட்டிருப்பதுடன் உரிய நிதிஒதுக்கீடு செய்யப்பட்டிருப்பதாகவும் திருமதி ஸ்மிருதி இரானி தெரிவித்துள்ளார்.
-----
(Visitor Counter : 95
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 156.76 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 15,50,377
கொவிட் சிகிச்சை பெறுபவர்களின் சதவீதம் 4.18% சதவீதமாக உள்ளது.
குணமடைந்தோர் விகிதம் தற்போது 94.51% சதவீதம்
கடந்த 24 மணி நேரத்தில் 1,38,331 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,50,85,721 என அதிகரித்துள்ளது.
கடந்த 24 மணி நேரத்தில் 2,71,202 பேருக்கு புதிதாக தொற்று ஏற்பட்டுள்ளது.
நேற்று 28.17% அதிகரிப்புடன் இதுவரை மொத்தம் 7,743 ஒமிக்ரான் பாதித்தவர்கள் கண்டறியப்பட்டுள்ளனர்
தினசரி பாதிப்பு விகிதம் 16.28 சதவீதம் ஆகும்
வாராந்திர பாதிப்பு விகிதம் 13.69 சதவீதம் ஆகும்
இதுவரை மொத்தம் 70.24 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 16,65,404 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790249
தகவல் மற்றும் ஒலிபரப்பு அமைச்சகம்
ஊடகம், பொழுதுபோக்கு மற்றும் பொதுமக்களுக்கான விழிப்புணர்வு போன்ற துறைகளில் மத்திய தகவல் ஒலிபரப்புத்துறை அமைச்சகம், அமெசான் இந்தியா நிறுவனத்துடன் இணைந்து செயலாற்ற ஒப்பந்தம்
ஊடகம், பொழுதுபோக்கு மற்றும் பொதுமக்களுக்கான விழிப்புணர்வு போன்ற துறைகளில் மத்திய தகவல் ஒலிபரப்புத்துறை அமைச்சகம், அமெசான் இந்தியா நிறுவனத்துடன் இணைந்து செயலாற்ற ஒப்பந்தம் செய்திருப்பதாக மத்திய தகவல் மற்றும் ஒலிபரப்புத்துறை அமைச்சர் திரு அனுராக் தாக்கூர் தெரிவித்துள்ளார்.
இந்த ஒப்பந்த நிகழ்வில் பேசிய திரு அனுராக் சிங் தாக்கூர், தொன்மையான நாகரீக பின்புலம் கொண்ட இந்தியா இதுவரை பேசாத லட்சக்கணக்கான தகவல்களை வழங்கி வருகிறது. அதாவது ஆன்மீகம் முதல் மென்பொருள் வரையிலும், கலாச்சாரங்கள் முதல் தற்போது ட்ரெண்டில் உள்ள நடப்பு நிகழ்ச்சிகள் வரையிலும், நாட்டுப்புறம் முதல் திருவிழாக்கள் வரையிலும், ஊரக இந்தியப் பகுதியிலிருந்து இந்தியாவின் மேம்பாட்டு பாதை வரையிலும் பல்வேறு விதமான தகவல்கள் நிரம்பப் பெற்றுள்ளது. தற்போது இந்தியாவின் ஆற்றல் சர்வதேச அளவில் வெற்றிகரமாக வெளிகாட்டப்பட்டு வருகிறது. இந்திய நடிகர்கள் வெளிநாட்டு பார்வையாளர்கள் மத்தியில் பெரிய அளவில் பிரபலம் அடைந்து வருகின்றனர்.
இந்தியாவில் பொழுதுபோக்குத்துறை மேம்படுவதற்கு சாதகமான சூழ்நிலையை மத்திய தகவல் மற்றும் ஒலிபரப்புத்துறை அமைச்சகம் மேற்கொண்டு வருகிறது. இந்த ஒப்பந்தத்தின் மூலம் திரைத்துறை நிறுவனங்களில் உள்ள திறமையானவர்கள் வெற்றி பெறுவதற்கான இடைப்பட்ட போராட்டக் காலம் குறையும் என்றும் பன்முகத்தன்மை கொண்ட இந்தியா போன்ற நாட்டில், ஓடிடி நிறுவனங்கள் மூலம் புத்தாக்க பன்முகத்தன்மையும் ஒன்றிணைந்த மக்கள் உணர்வுகளை வெளிப்படுத்தும் விதமாகவும் அமையப்பெறும் என்றும் மத்திய அமைச்சர் தாக்கூர் தெரிவித்துள்ளார்.
இந்த நிகழ்வில் கலந்துகொண்ட சிறப்பு விருந்தினரும், இந்திய திரைப்பட நடிகருமான திரு வருண் தவான் பேசுகையில், இந்திய திரைப்படங்கள் எதிர்பார்க்க முடியாத பார்வையாளர்கள் மத்தியில் திரையிடப்படுவதும், நம் நாட்டின் திறமைகள் உலக அளவில் வெளிகாட்டும் விதமாக அமைவதும் இதன் கூடுதல் சிறப்பாகும் என்றார். இந்நிகழ்வில் அமெசான் பிரைம் வீடியோ நிறுவனத்தின் ஆசியா, பசிபிக் துணைத்தலைவர் திரு கௌரவ் காந்தி, மத்திய தகவல் ஒலிபரப்புத் துறை அமைச்சகத்தின் இணை செயலர் திரு விக்ரம் சகாய் மற்றும் மூத்த அதிகாரிகள் கலந்துகொண்டனர்.
பிரதமர் அலுவலகம்
இங்கிலாந்து பிரதமராகப் பொறுப்பேற்ற ரிஷி சுனக்கிடம் பிரதமர் உரையாடல்
பிரதமர் டுவிட்டர் பதிவில் கூறியிருப்பதாவது;
"இன்று @RishiSunak உடன் பேசியதில் மகிழ்ச்சி. இங்கிலாந்து பிரதமராக பொறுப்பேற்றதற்கு அவரை வாழ்த்தினேன். நமது விரிவான பாதுகாப்பு கூட்டாண்மையை மேலும் வலுப்படுத்த நாங்கள் ஒன்றிணைந்து செயல்படுவோம். ஒரு விரிவான மற்றும் சமநிலையான தடையற்ற வர்த்தக ஒப்பந்தத்தை விரைந்து செயல்படுத்துவதன் முக்கியத்துவத்தை நாங்கள் ஒப்புக்கொண்டோம்."